jkorsvik/nowiki_second_scrape_merged huggingface dataset:
Jan Zahl

Jan Zahl (født 5. april 1969) er en norsk forfatter og journalist. Han er opprinnelig fra Bryne på Jæren. I 2006 ga han ut en bok om musikkgruppen Kaizers Orchestra, Kontroll på kontinentet. Broren hans, Geir Zahl, spiller i musikkgruppa. Zahl er gift med sangeren Britt-Synnøve Johansen.
Zahl mottok i juni 2015 Kulturdepartementets nynorskpris.


== Utgivelser ==
2019 Forbodne stemmer. Reiser til ytringsfridomens grenser : i samarbeid med Finn E. Våga. Pelikanen forlag. ISBN 9788283830651
2018 Vi kan godt få barn : roman i samarbeid med Mari Grydeland ISBN 9788210055096, Tiden Norsk Forlag
2010 Rogaland : i samarbeid med Lars Idar Waage ISBN 9788281401082
2008 Bryne. Portrett av ein by : i samarbeid med Knut Bry ISBN 9788230311165
2006 Kontroll på kontinentet: Historia om Kaizers Orchestra (sammen med Paal Audestad), Tiden Norsk Forlag ISBN 9788205339866
2004 Vi kan godt kysse : roman i samarbeid med Mari Grydeland ISBN 82-05-34037-4
2003 Sommerfugleffekter : turist Zahls glade beretning fra en søramerikansk nedtur ISBN 82-10-04803-1


== Referanser ==
Bevin Prince

Bevin Anne Prince (født 23. september 1982 i Cary i Nord-Carolina) er en amerikansk skuespiller.
Bevin begynte å ta roller i ung alder. Hun er kjent for sin rolle som «Bevin Mirskey» i ungdomsserien One Tree Hill.


== Referanser ==


== Eksterne lenker ==
(en) Bevin Prince på Internet Movie Database 
(fr) Bevin Prince på Allociné 
(en) Bevin Prince på AllMovie 
(en) Bevin Prince hos The Movie Database
Eric Harris og Dylan Klebold

Eric David Harris (født 9. april 1981, død 20. april 1999) og Dylan Bennet Klebold (født 11. september 1981, død 20. april 1999) var begge high school-seniorer som stod bak Columbine High School-massakren. Skolen er lokalisert i Jefferson County i Colorado (nær Denver og Littleton) i USA. Tirsdag 20. april 1999 drepte de to 12 klassekamerater og en lærer, mens ytterligere 24 personer ble skadet. Både Harris, som da var 18 år og Klebold, da 17 år begikk selvmord etter massemordet.


== Se også ==
Cho Seung-hui, Virginia Tech-massakren.


== Referanser ==


== Eksterne lenker ==
A Columbine Site
Crimelibrary feature
The Columbine Report – 11 000 siders rapport om hva som ble funnet i saken
Makers of Luvox sued by victims' families
Estnäs

Estnäs (finsk: Vironniemi) er en av Helsingfors administrative bydeler. Den består av de tre sentrale bydelene Gloet, Kronohagen og Skatudden. 
Estnäs har 11 213 innbyggere (2004), mens nesten 40 000 mennesker har sitt arbeid der. 10% av befolkninga er svenskspråklige. Estnäs er Helsingfors finansielle og administrative sentrum. Det var her byen ble anlagt etter at den i 1640 ble flytta fra Gammelstaden lengre nord.
Timothy McVeigh

Timothy James McVeigh (født 23. april 1968 i Lockport i delstaten New York i USA, henrettet 11. juni 2001 i Terre Haute Federal Correctional Complex i Indiana) var en dekorert veteran i den amerikanske hæren og sikkerhetsvakt, som ble dømt for elleve føderale lovbrudd og til slutt dømt til døden og henrettet i forbindelse med sin rolle i Oklahoma City-bombingen den 19. april 1995. Han er ofte omtalt som Oklahoma City bomber på engelsk. Bombingen tok livet av 168 mennesker og var den dødeligste terrorhandlingen i USAs historie inntil terrorangrepet på Verdens handelssenter i New York.


== Referanser ==


== Eksterne lenker ==
(en) Timothy McVeigh – kategori av bilder, video eller lyd på Commons
Gloet

Gloet (finsk: Kluuvi) er en av Helsingfors sentrale bydeler. Gloet avgrenses av Esplanaden i sør, Mannerheimvägen i vest, Unionsgatan i øst og av havbuktene Tölöviken og Djurgårdsviken i nord. Navnet kommer fra Gloviken, som ble igjenfylt på 1800-tallet.
Gloet er Helsingfors kommersielle sentrum. Her ligger handelsgata Alexandersgatan, de store varehusene Stockmann og Sokos og kjøpesenteret Forum. Finlands nasjonalteater og kunstmuseet Ateneum ligger også her. Mye av den nordlige delen av Gloet opptas av Helsingfors hovedjernbanestasjon. Øst for denne – mot Djurgårdsviken – ligger Helsingsfors botaniske hage. Mot Senatstorget ligger Helsingfors universitet. Bare 400 mennesker er bosatt i Gloet, mens 25 000 har sitt arbeid her.


== Eksterne lenker ==
Kart
Luftsmitte

Luftsmitte er en betegnelse for spredning av sykdommer ved inhalasjon av infeksiøse aerosoler. En syk person kan skille ut aerosoler ved respiratoriske aktiviteter som vanlig pusting, snakking, synging, hosting eller nysing. Man kan også bli luftsmittet ved å inhalere aerosoler som av andre årsaker inneholder den aktuelle sykdommen (eksempelvis ved skjødesløst utførte obduksjoner).
Det har siden 2020 vært en faglig debatt om covid-19 kan spres ved luftsmitte. NHI skrev i mars 2020 med at det er usikkert om eller i hvilken grad covid-19 spres med aerolsoler. FHI konkluderte i oktober 2020 med at dråpesmitte er viktigste smittevei for covid-19, mens luftsmitte kan skje i spesielle situasjoner særlig for eksempel i lukkede rom med lite ventilasjon. Dråper større enn 100 µm faller normalt til bakken innen 2 meter fra personen. Små dråper (mindre enn 100 µm) kan forbli svevende i luften i flere sekunder eller timer omtrent som tobakksrøyk.


== Referanser ==
Pornostjerne?

Pornostjerne? er en dokumentarfilm som følger en ung kvinne, Vanessa, i sin søken etter kjærlighet. Filmen begynner med at hun oppsøker og innleder et forhold til den norske pornostjernen Thomas Rocco Hansen. Filmen er laget av John Sullivan.


== Eksterne lenker ==
(en) Pornostjerne? på Internet Movie Database 
(no) Pornostjerne? i Nasjonalbibliotekets filmografi 
(no) Pornostjerne? hos Filmfront 
Kler pornoen naken filmanmeldelse i Aftenposten 2007-04-21
https://web.archive.org/web/20070616142847/http://www.nfi.no/english/norwegianfilms/show.html?id=770
Pornostjerne?
La Flèche Wallonne

La Flèche Wallonne er et klassisk sykkelritt som blir arrangert i april i Belgia.
Rittet er det første av de to belgiske Ardennes-klassikerne, og blir normalt arrangert midt mellom Amstel Gold Race og Liège–Bastogne–Liège. 
På ett tidspunkt ble La Flèche Wallonne og Liège-Bastogne avholdt den samme helgen (begge rittene blir organisert av Amaury Sport Organisation). Kun sju ryttere har vunnet Ardennes-dobbelen, seire i begge rittene i en og samme sesong: Ferdi Kubler (1951 og 1952), Stan Ockers (1955), Eddy Merckx (1972), Moreno Argentin (1991), Davide Rebellin (2004), Alejandro Valverde (2006, 2015 og 2017) og Philippe Gilbert (2011).


== Historie ==
La Flèche Wallonne ble skapt for å skape blest rundt salget av avisen Les Sports i 1930-årene. Rittet regnes ikke som en av Monumentene, men er en av klassikerne, og var en del av ProTouren fra 2005 til 2007. Som i mange andre sykkelritt har løypa endret seg drastisk etter hvert som årene har gått. Rittet gikk opprinnelig fra Tournai til Liège og varierte fra 236 til rekordlange 300 km i lengde i 1938, før starten ble flyttet til Mons. I 1948 startet rittet i Charleroi, og fra 1960 gikk rittet i motsatt retning, start i Liège og målgang i Charleroi. Noen ganger har start og målgang vært på samme sted; Verviers (1974–1978) og Huy (1983–1985). Fra 1986 startet rittet i Spa og hadde målgang i Huy. Siden 1990 har ikke løpet overskredet 210 km i lengde.
I dag starter det 199,5 km lange rittet i Charleroi og inkluderer en tøff klatring opp Mur de Huy (Huys vegg) der flere av partiene er brattere enn 15 %. Målgangen er på toppen av Mur de Huy.
Alejandro Valverde har vunnet rittet flest ganger, med sine 5 seire. 37 ganger har belgiske syklister vunnet rittet, mens italienske syklister har 17 seire.


== Vinnere ==


== Eksterne lenker ==
Offisielt nettsted 
(en) Flèche wallonne – kategori av bilder, video eller lyd på Commons
Bjarne Sjulsen

Bjarne Sjulsen (født 18. desember 1908, død 25. februar 1997) fra Kongsberg ble skytterkonge på det første Landsskytterstevnet arrangert etter 2. verdenskrig. Stevnet foregikk i Harstad i 1946, og siden det var like etter krigen var det ikke alle som hadde fått tak i våpen, og det var så som så med treningen. Likevel møtte 1 332 deltakere opp, noe som må sies å være bra for et stevne så langt nord i landet på den tiden. Sjulsen vant etter omskyting med Johan Jøraas fra Skogn. Sjulsen var i toppen også før krigen, og ble skytterprins ved Landsskytterstevnet i 1935, og ble nr. 3 i 1938. Han arbeidet på Kongsberg Våpenfabrikk.


== Referanser ==


== Kilder ==
Skytterboka 2005-2006, utgitt av Det frivillige skyttervesen
Jorsett, Per (1993). Norges skytterkonger gjennom 100 år (Revidert utgave av Norges skytterkonger utgitt i 1970 utg.). Oslo: Gyldendal Norsk Forlag. ISBN 82-05-21043-8.  [Utgitt i samarbeid med Det frivillige Skyttervesen]


== Eksterne lenker ==
Det frivillige Skyttervesens hjemmesider
Regionavisa

Regionavisa var en gratisavis som ble gitt ut hver onsdag i kommunene Hareid, Herøy, Sande, Ulstein, Vanylven, Selje, Stryn, Eid, Vågsøy, Hornindal, Volda og Ørsta. Avisen satset mest på featurestoff og underholdende artikler.
Regionavisa sluttet med papiravis i mars 2017 og satset fullt på nettavisen. I desember 2017 meldte avisen konkurs.
Opplagstallet per 2014 var 26 000, og lesertallet var 33 100. Daglig leder og redaktør var Hugo Antonsen.
Kronohagen

Kronohagen (fi. Kruununhaka) er en av Helsingfors' sentrale bydeler. Kronohagen er neset som avgrenses av Unionsgatan (fi. Unioninkatu) i vest, Brobergsundet (fi. Siltavuorensalmi) i nord og Esplanaden med Salutorget i sør. Halvøya Skatudden regnes som en egen bydel. Navnet kommer av en hamnehage der kongens hester gikk.
Kronohagen er Helsingfors' administrative sentrum. Det var hit byen ble flyttet i 1640, etter at den først var blitt anlagt av Gustav Vasa ved utløpet av Vanda å noe lenger nord. I Kronohagen ligger presidentpalasset, rådhuset, Finlands Bank, stenderhuset og ridderhuset. Ved Senatstorget ligger byens domkirke og Helsingfors universitet.
Hjerneflukt

Hjerneflukt (engelsk brain drain) er en betegnelse på migrasjonsstrømmen av høyt utdannede personer fra utviklingsland til i-land.
Hjerneflukt tapper ofte fattige land for kompetanse landet selv har behov for.  De sektorene som er hardest rammet er helse og IKT, men fenomenet omfatter alle fag, og forsterker problemene med å bygge opp forvaltning, utdanning og tjenesteproduksjon i u-landene.
Motivasjonen for hjerneflukt kan være sammensatt. Vanlige faktorer er lønn, karriereutvikling og trygghet.
Innenfor helsesektoren mister de fattige landene i gjennomsnitt 1,17 millioner kroner for hver av de 3 millioner helsearbeiderne som reiser til vesten. Det tilsvarer 3 350 milliarder kroner, omtrent det samme som u-landenes samlede gjeld. det er heller ikke bare pengene det står på. I Ghana er det omtrent 6 leger på 100 000 mennesker, mens det i USA, Australia, Storbritannia og Canada er 220.


== Eksterne lenker ==
Verdensmagasinet X' temanummer om hjerneflukt
Changemakers faktasider om hjerneflukt
Zhalpyulttyk Sotsial-Demokratiyalyk Partiya

Zhalpyulttyk Sotsial-Demokratiyalyk Partiya (norsk: Nasjonalt Sosialdemokratisk Parti, kasakhisk: Жалпыұлттық Социал-Демократиялық Партия, russisk: Общенациональная Социал-Демократическая Партия) er et politisk parti i Kasakhstan. I parlamentsvalget i 2007 fikk partiet nest flest stemmer, men ingen mandater i parlamentet.


== Referanser ==
Norsk medisinstudentforening

Norsk medisinstudentforening (Nmf) er en partipolitisk uavhengig organisasjon, og organiserer medisinstudentene i Norge og norske medisinstudenter i utlandet. Foreningens hovedformål er å arbeide for medisinstudentenes faglige, økonomiske og sosiale interesser. 
Norsk medisinstudentforening er en avdeling av Den norske legeforening og representerer norske medisinstudenter i IFMSA. 
Norsk medisinstudentforening organiserer medisinstudenter ved norske universitet og norske statsborgere som studerer medisin i utlandet, og fungerer som en fagforening for norske medisinstudenter.  Dette innebærer at Norsk medisinstudentforening er et foreningsledd i Legeforeningen på lik linje med yrkesforeningene, lokalforeningene, spesialistforeninger og de fagmedisinske foreningene.
Nmf har et sentralt styre og 5 lokallag; Bergen, Oslo, Tromsø, Trondheim og Utland.
Nmfs øverste myndighet er Landsstyret, som møtes til to ordinære årlige møter; Landsmøtet og Valgmøtet.  På Landsmøtet vedtas et politisk måldokument og arbeidsprogram. Disse skal definere retningen for Nmfs arbeid det kommende året. Under Valgmøtet på høsten velges Nasjonale tillitsvalgte for det kommende året. 


== Historie ==
Nmf ble opprettet i 1987. På ekstraordinært landsmøte i november 2008 ble organiasajonen besluttet slått sammen med IFMSA-Norway, en sammenslåing som ble fullført 1. januar 2009. Navnet på den nye organisasjonen ble Norsk medisinstudentforening (Nmf), internasjonalt navn Norwegian Medical Student Association (NMSA.)
Ledere av Nmf:


== Referanser ==


== Eksterne lenker ==
Nettsidene til Norsk medisinstudentforening
Malcolm Moffatt

Malcolm Moffatt (født 1. januar 1937) er en tidligere nordirsk fotballdommer. Han har dømt i ett fotball-VM; i 1982 i Spania. 


== Kamper i VM 1982 ==
Belgia – El Salvador (2 gule kort)


== Referanser ==


== Eksterne lenker ==
(en) Malcolm Moffatt – Transfermarkt (dommer) 
(en) Malcolm Moffatt – WorldFootball.net (dommer) 
(en) Malcolm Moffatt – Soccerway 
(en) Malcolm Moffatt – EU-Football.info (dommer) 
(en) Malcolm Moffatt – PlaymakerStats.com (dommer)
Knut Grønvik

Knut Grønvik (født 19. september 1953) er en norsk oversetter, forfatter og prest i Stiftelsen korsvei, tilhører Lommedalen menighet i Bærum. Han har i en årrekke skrevet tekster til forberedelse av søndagens tekst i avisa Vårt Land. Han er også andaktsholder i NRK.
I tillegg til engasjement i Korsveibevegelsen og i Lommedalen menighet er Grønvik aktiv i den økumeniske retreat-bevegelsen.


== Bibliografi ==
Alle dager 2004 Andaktsbok ISBN 82-476-0305-5
Søndagspostill II, enkle evangeliebetraktninger : første tekstrekke 2002 ISBN 82-543-0958-2
Søndagspostill, enkle evangeliebetraktninger : første tekstrekke 2002 ISBN 82-543-0938-8
Partykilleren : (tenk om Jesus dukket opp) 1997  ISBN 82-7053-297-5
Snekkersønnen : Edin Løvås – en biografi 1996 ISBN 82-531-7573-6
Ukjent, men kjent av alle : tolv ansikter fra Det nye testamente 1993 ISBN 82-543-0642-7
Dvergretthval

Dvergretthval (Caperea marginata) er den minste bardehvalen man kjenner til. Den er klassifisert i en egen familie, dvergretthvalfamilien (Neobalaenidae), der den også er eneste art i slekten Caperea.
Dvergretthvalen kan mine om en blanding mellom retthvaler og finnhvaler, bortsett fra størrelsen. Den blir normalt kun omkring 5,5-6,5 meter lang og veier trolig ca. 4-5 metriske tonn. Hunnene blir litt større en hannene. Hodet utgjør omkring en fjerdepart av kroppslengden. Munnen ligner den hos retthvalene, men kroppen ligner mest på finnhvalene. Den har mellom 420 og 460 gulhvite barder i overkjeven, som kan bli opp mot 69 cm lange.
Denne hvalen holder utelukkede til på den sørlige halvkule, der den først og fremst finnes i en sirkulær ring nord i Sørishavet og helt sør i Atlanterhavet, Indiahavet og Stillehavet. Det har blitt antydet at dvergretthvalen ikke beveger seg inn i farvann som er varmere enn 20° celsius. Utbrdelsesområdet inkluderer blant annet farvann rundt sørspissen av Sør-Amerika og Sør-Afrika, samt det sørlige Oseania med de sørlige kystområdene av Australia og rundt New Zealand.


== Referanser ==


== Eksterne lenker ==
(en) Dvergretthval – oversikt og omtale av artene i WORMS-databasen 
(en) Dvergretthval i Global Biodiversity Information Facility 
(en) Dvergretthval hos Fossilworks 
(en) Dvergretthval hos ITIS 
(en) Dvergretthval hos NCBI 
(en) Kategori:Caperea marginata – bilder, video eller lyd på Wikimedia Commons 
(en) Caperea marginata – galleri av bilder, video eller lyd på Wikimedia Commons 
Caperea marginata – detaljert informasjon på Wikispecies
Donglinakademiet

Donglin-akademiet (kinesisk: 東林書院, pinyin:  Dōnglín Shūyuàn), også kjent som Guishan-akademiet (龜山書院 Guīshān Shūyuàn), var opprinnelig anlagt i 1111 under Det nordlige Song-dynasti (北宋) i det som i dag er Wuxi i Kina. Det var opprinnelig en skole der den neokonfucianske lærde Yang Shi underviste. Det forfalt over tid.
I 1604, i Wanli-keiserens tid, gjenopprettet imidlertid Ming-storsekretær Gu Xiancheng (顧憲成 Gù Xiànchéng, (1550–1612)) og Gao Panlong (高攀龍 Gāo Pānlóng, 1562-1626) akademiet på samme sted. Grunnen til gjenopprettelsen var deres bekymring over forfallet innen det statlige byråkrati, som de forgjeves hadde forsøkt å gjøre noe med.
Akademiet representerte en tilbakevenden til tradisjonell konfucianske samfunnsmoral. Det utviklet seg til et kraftsenter for kritikken av Ming- og det tidlige Qing-dynastis byråkrati, og ble svært involvert i fraksjonspolitikk.
Donglin-bevegelsen: Under Tianqi-keiseren førte akademiets opposisjon mot evnukken Wei Zhongxian til at det ble stengt i 1622 at dets leder Yang Lian og fem andre av dets ledere ble torturert og henrettet i 1624. I 1626 ble akademiet grundig rasert, og tilbake stod bare en del av dens seremonielle inngangsportal.
Men da Chongzhen-keiseren kom til makten året etter ble akademiet gjenopprettet og gjenvant sin tidligere heder og verdighet. Senere under Chongzhen-styret utviklet det seg en konflikt mellom akademiet og storsekretæren Wen Tiren, noe som til slutt endte med at han ble avsatt i 1637.
Qing-dynastiet: Akademiet ble gjenoppbygd av Yongzheng-keiseren og Qianlong-keiseren for å vinne sympati for Qing-styret for de kinesiske lærde som bodde i Wuxi.Den kinesiske regjering restaurerte og redekorete akademiet årene 1981–82.


== Referanser ==
Skoleskytingen i West Nickel Mines

Skoleskytingen i West Nickel Mines skjedde 2. oktober 2006 da fem jenter ble skutt og drept på en amish-skole  i Nickel Mines i Lancaster County i Pennsylvania i USA.
Drapsmannen Charles Carl Roberts (1973-2006) var en melkebilsjåfør som tok sitt eget liv etter skoleskytingen.


== Eksterne lenker ==
Amish School Shooting; lancasterpa.com
Balaena

Balaena kan vise til:

Retthvalslekten
Grønlandshval
FLK «Balaena» – flytende hvalkokeri
John Russell

John Russell er navnet til flere personer:

David John Russell, kanadisk politiker
E. John Russell (1872–1965), britisk agronom
John «Jack» Russell (1795–1883), jeger og hundeoppdretter
John C. Russell (ca.1963–1994), dramatiker
John H. Russell, jr. (1872–1947), general og 16. sjef for Marine Corps
John Henry Russell (1827–1897) (1827–1897), offiser i United States Navy
John Peter Russell (1858–1930) (1858–1930), australsk maler
John Russell, 1. jarl av Bedford (ca. 1485–1555), britisk adelsmann og minister
John Russell, 1. jarl Russell (1792–1878), britisk statsminister
John Russell, 4. hertug av Bedford (1710–1771), britisk statsmann
John Russell, 4. jarl Russell (1921–1987), Bertrand Russells eldste sønn
John Russell, 6. hertug av Bedford (1766–1839), britisk adelsmann
John Russell, 13. hertug av Bedford (1917–2002), britisk adelsmann og forfatter
John Russell, vicomte Amberley (1842–1876), britisk politiker
John Russell (skuespiller) (1921–1991), amerikansk skuespiller
John Russell (basketballspiller) (1902–1973), amerikansk basketballspiller og -trener
John Russell (biskop), biskop av Lincoln og engelsk rikskansler (1483–1485)
John Russell (kleriker) (1626–1692), purinsk forstander
John Russell (1956) (født 1956), amerikansk politiker
John Russell (1971) (født 1971), britisk politiker
John Russell (New York) (1772–1842), amerikansk politiker
John Russell (maler) (1745–1806), engelsk maler
John Scott Russell (1808–1882), skotsk marineingeniør
Arthur John Edward Russell (1825–1892), britisk politiker
Johnny Russell (musiker) (1940–2001), amerikansk musiker
Johnny Russell (fotballspiller) (født 1990), skotsk fotballspiller


== Se også ==
John Fox-Russell
Jonathan Russell
Liste over britiske militære kjøretøy etter FV-nummer

FV-numre ( FV for Fighting Vehicle ) representerer de offisielle betegnelsene for britiske kampkjøretøyer.


== Liste over britiske militære kjøretøy etter FV-nummer ==
FV101 Scorpion lett stridsvogn
FV102	Striker panserjager
FV103	Spartan pansret persjonellkjøretøy
FV104	Samaritan ambulanse
FV105	Sultan
FV106	Samson bergningsvogn
FV107	Scimitar lett stridsvogn
FV109	Workhorse
FV120	Spartan ( variant )
FV180
FV201	"Universal Tank" (A45)
FV214 Conqueror stridsvogn
FV215b panserjager
FV219	ARV Mk I FV201 variant
FV221	Caernarvon stridsvogn FV201 variant
FV222	Conqueror ARV Mk II
FV400	stridsvogn
FV401
FV402	stridsvogn
FV420
FV421
FV422
FV423
FV424
FV425
FV426
FV432	pansret persjonellkjøretøy
FV433 Abbot 105 mm selvdreven kanon basert på FV432
FV434	variant av FV432
FV435
FV436	variant av FV432
FV437	variant av FV432
FV438	panserjager, variant av FV432
FV439	variant av FV432
FV510 Warrior stormpanservogn
FV511  variant av FV510
FV512	variant av FV510
FV513	variant av FV510
FV514	variant av FV510
FV515	variant av FV510
FV601 Saladin panserbil
FV602 kansellert variant av FV601, ble FV604
FV603 Saracen pansret persjonellkjøretøy
FV604 variant av FV601
FV610 variant av FV601
FV611 ambulanse, variant av FV603
FV620 Stalwart amfibiekjøretøy
FV711 Ferret
FV1611 Humber «Pig» pansret persjonellkjøretøy
FV1612 variant av FV1611
FV1613 variant av FV1611
FV1620 Hornet variant av FV1611
FV2721a Trailer – Centurion AVRE
FV3801
FV3802	selvdreven kanon
FV3803
FV3804
FV3805	selvdreven kanon ( prototype )
FV3806	selvdreven kanon
FV3901	Churchill Linked ARK
FV3902	Churchill VII Flail
FV3903	Churchill VII AVRE
FV3904	Churchill VII APC
FV4001	Centurion minerydder
FV4002	Centurion Mk 5 Bridgelayer
FV4003	Centurion Mk 5 AVRE 165
FV4004	Conway (prototype)
FV4005	panserjager (prototype)
FV4006	Centurion ARV Mk 2
FV4007	Centurion Mk 1, 2, 3, 4, 7, 8/1, 8/2
FV4008	Centurion DD
FV4009	stridsvogn
FV4010	panserjager basert på Centurion
FV4011	Centurion Mk 5
FV4012	Centurion Mk 7/1, 7/2
FV4013	Centurion Mk 3 ARV
FV4014	stridsvogn
FV4015	Centurion Mk 9
FV4016	Centurion ARK	Bridgelayer
FV4017	Centurion Mk 10
FV4018	Centurion BARV
FV4019	Centurion Mk 5 Bulldozer
FV4030	Shir stridsvogn
FV4030/2 Shir 1 stridsvogn
FV4030/3 Shir 2 stridsvogn
FV4030/4 Challenger 1 stridsvogn
FV4034 Challenger stridsvogn
FV4101	panserjager basert på Cromwell
FV4201 Chieftain stridsvogn
FV4202 stridsvogn
FV4203	Centurion AVRE 105
FV4204	Chieftain ARV Mk 5
FV4205	Chieftain Bridgelayer
FV4207	Centurion Mk 9 VHF
FV4211 stridsvogn
FV4333 Stormer pansret persjonellkjøretøy
FV4401 stridsvogn ( prototype )
FV4501	minerydder
FV4601	MBT-80
FV11021 BV202E
Dvergulke

Dvergulke (Taurulus bubalis), er en saltvannsfisk i ulkefamilien.


== Beskrivelse ==
Dvergulka kan ligne på piggulke men er større. Den blir 17 cm lang. Fargen varier etter habitat, men er ofte brun eller grønnlig.
På gjellelokket har dvergulka fire pigger, en er betydelig lenger enn de andre. I munnviken har den en karakteristisk hudflik.


== Adferd ==
Dvergulka liker seg best på hardbunn. Den er en mester i kamuflasje og ligger ofte mellom alger på bunnen. Den lever vanligvis ned til omtrent 30 m. Føden består av små krepsdyr, muslinger og småfisk.


== Utbredelse ==
Dvergulka er utbredt nordøst i Atlanterhavet, fra Portugal og nordover til Island og Kolahalvøya. Videre finnes den i den sørlige delen av Østersjøen og noen områder nord i Middelhavet. I Norge finnes den langs hele kysten.


== Eksterne lenker ==
(en) Dvergulke – oversikt og omtale av artene i WORMS-databasen 
(en) Dvergulke i Global Biodiversity Information Facility 
(no) Dvergulke hos Artsdatabanken 
(sv) Dvergulke hos Dyntaxa 
(en) Dvergulke hos FishBase 
(en) Dvergulke hos ITIS 
(en) Dvergulke hos NCBI 
(en) Kategori:Taurulus bubalis – bilder, video eller lyd på Wikimedia Commons 
Taurulus bubalis – detaljert informasjon på Wikispecies 
(en) Taurulus bubalis (Euphrasen, 1786) Longspined bullhead - FishBase